সেন্সরের আগেই ‘দেশু’র টিকিট বিক্রিতে বিতর্ক

কলকাতা: ছাব্বিশ সালের পুজো রিলিজে অন্যতম চমক ‘দেশু ৭’। ঘোষণার পর থেকেই যেভাবে এই জুটিকে ঘিরে উন্মাদনার পারদ বাড়ছে তা নতুন করে বলার নয়। ছবি নাম, পরিচালক, প্রযোজক সম্পর্কে এখনই মুখ খোলেননি দেব-শুভশ্রী। তবে সোমবারের লাইভে, নিজেদের এত বছরের কেরিয়ারের জার্নি, নিয়ে এই জুটি নস্ট্যালজিয়া শেয়ার করেছেন হালকা মেজাজে। ১৬ অক্টোবর, দুর্গাপুজোর ষষ্ঠীর দিন মুক্তি পাবে ‘দেশু৭’। মুক্তির ১০ মাস আগেই টিকিট বুকিং। যা কিনা ভারতীয় ছবিতে আগে কখনো ঘটেনি। দেবের (Dev) নতুন স্ট্রাটেজি ঘিরে টলিউডে বিতর্ক।

‘দেশু ৭’ মুক্তির আগে বড়সড় স্ট্র্যটেজিকে আধার করেছেন দেব-শুভশ্রী (Dev-Subhasree)। ছবির নাম বা চিত্রনাট্য কোনও কিছুই এখনও সেভাবে স্থির না হলেও ‘দেশু ৭’র অগ্রিম টিকিট বুকিং রীতিমতো চোখ ধাঁধিয়েছে। দেশু জুটি সোমবার বেলা ৩টে থেকে অগ্রিম বুকিং শুরু করেছেন। আর তাতেই নাকি ‘গোল্ড টিকিটে’র গগনচুম্বী চাহিদা। মাত্র একদিনে ৩৫১২টি টিকিট বিক্রি হয়েছে। তারকা জুটির শেয়ার করা পোস্টে দাবি, সল্টলেক, বারাসত থেকে চন্দননগর, বহরমপুরের নির্ধারিত হলের সব টিকিট মুহূর্তের মধ্যে শেষ। অন্যদিকে মুক্তির আগে দেব-শুভশ্রীর নামহীন ছবি বুক মাই শোতে আপলোড হতেই ইন্ডাস্ট্রির অন্দরে রীতিমতো শোরগোল তুঙ্গে। নতুন স্ট্রাটেজি নিয়েছেন প্রযোজক দেব। যদিও সেন্সর ছাড়া এভাবে কোনও ছবি বুক মাই শোতে অগ্রিম বুকিংয়ের জন্য আনা যায় কিনা তা নিয়ে চলছে বিস্তর জলঘোলা। শুরু হয়েছে চরম বিতর্ক।

আরও পড়ুন: ‘ধুরন্ধর ২’-তে ভিকি, কোন চরিত্রে দেখা যাবে?

দেব বলেন, “বাংলা সিনেমার ইতিহাসে যা হল তা নিয়ে সকলের গর্ব করা উচিত। দেবের অভিযোগ টলিউডের অনেক প্রযোজক তার বিরুদ্ধে অভিযোগ জানিয়েছেন। সেন্সর বোর্ডের কাছেও তার এই নতুন স্ট্র্যাটেজি নিয়ে অভিযোগ জমা পড়েছে।এমনকি টিকিট বুকিং অ্যাপসের কাছেও কমপ্লেন মেল গিয়েছে।এমনকী প্রযোজনা সংস্থার নামও আমাকে পাঠিয়েছে। সকলের যেখানে গর্বিত হওয়া উচিত সেখানে কেউ কেউ আমার এই প্রয়াসকে বাধা দিচ্ছে।